Daniel Baciu, șeful Casei Naționale de Pensii Publice (CNPP), a făcut vineri, 3 mai, un anunț important pentru pensionarii din România. Procesul de recalculare a pensiilor este aproape de final.
Recalcularea pensiilor a început de la finalul lunii martie, iar în curând va fi gata.
„Noi deja avem procesul de evaluare finalizat 99,9%. 150 de mii de dosare mai avem din 1,4 milioane. Procesul de evaluare se va finaliza. Colegii fac softul, emitem taloanele.
Avem un calendar foarte clar. Nu avem întârzieri. De la 1 septembrie vor primi pensiile calculate", a declarat Daniel Baciu, la Realitatea PLUS.
Vești bune vin partea Guvernului și legate de salarii, în special pentru cei care lucrează în adminstrația publică.
„Pentru administrația publică locală vom avea o grilă flexibilă și o componentă care ține de performanță pentru că ne dorim ca și în sistemul public să creștem nivelul de performanță, să nu fie suficient să intri în sistem, să fii plătit de statul român și să crești profesional datorită faptului că ai rămas în sistem”, a declarat Simona Bucura-Oprescu, pentru Observator.
În noua lege, IT-știi vor avea o grilă de salarizare separată. Programatorii de la stat ar putea câștiga la fel de mult ca cei de la privat.
Creșteri salariale sunt promise și cercetătorilor și cadrelor didactice.
„Pot să vă asigur de un lucru, că nu o să avem scăderi fiindcă ideea acestei legi este de a veni cu venituri care să asigure pentru toate categoriile de angajați de la stat venituri decente și echitate”, a mai declarat Ministra Muncii.